ORDE do 25 de xuño de 2004 pola que se declara de interese galego a Fundación Axencia Intermunicipal da Enerxía de Vigo (Faimevi) e se ordena a súa inscrición na sección do Rexistro de Fundacións de Interese Galego da Consellería de Innovación, Industria e Comercio.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 06/07/2004

Con data do 18 de xuño de 2004, publicouse no Diario Oficial de Galicia (nº 117) a orde da Consellería da Presidencia, Relacións Institucionais e Administración Pública do 9 de xuño de 2004, pola que se clasifica como de interese industrial a Fundación Axencia Intermunicipal da Enerxía de Vigo (Faimevi), adscribíndose á Consellería de Innovación, Industria e Comercio, que terá que exercer lo protectorado plenamente sobre ela.
Esta fundación, de acordo co establecido no artigo 4º dos seus estatutos, ten por obxecto e finalidade:
a) A realización de estudos de planificación e programación para establecer un plan de actuación enerxética.
b) Incentivar a difusión do uso racional da enerxía, dos recursos enerxéticos locais e das fontes renovables nos sectores da Administración pública, produción de bens e servizos (Pemes e industria) e sector doméstico.
c) Favorecer a diversificación, información e utilización óptimas das enerxías renovables.
d) Mellorar a seguridade enerxética.
e) Promover e manter o aforro enerxético.
f) Difundir a información sobre a enerxía entre os cidadáns.
g) Promover as actividades de certificación e diagnóstico enerxético nos edificios e nas industrias.
h) Favorecer a integración dos obxectivos enerxéticos nos sectores ambientais e nos sectores produtivos do seu ámbito.
i) Protexer o ambiente e reducir o impacto da polución a base da aplicación das novas tecnoloxías.
j) Reforzar a investigación tecnolóxica sobre a enerxía.
k) Calquera outra análoga que sirva ao obxecto xeral da fundación.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, modificada pola Lei 11/1988, do 20 de outubro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese
galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego. Na súa virtude
DISPOÑO:
Artigo único.
1º. Declarar de interese galego a Fundación Axencia Intermunicipal da Enerxía de Vigo (Faimevi), ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
2º. Ordenar a inscrición da Fundación Axencia Intermunicipal da Enerxía de Vigo (Faimevi), na sección do Rexistro de Fundacións da Consellería de Innovación, Industria e Comercio para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de xuño de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL